bacc kids **2012**  **:** โครงการส่งเสริมการเรียนรู้ทางศิลปะสำหรับเด็ก

ที่มาของโครงการ

**ต่อเนื่องมาจากโครงการ bacc kids ด้วยหอศิลปวัฒนธรรมแห่งกรุงเทพมหานคร นอกเหนือจากการเป็นสถานที่ในการจัดนิทรรศการ เพื่อวาระทางศิลปะต่างๆ และนำเสนอความคิด ประสบการณ์ที่มีคุณค่าทางศิลปะแล้ว ยังมีจุดประสงค์สำคัญในการเป็นองค์ความรู้เพื่อเผยแพร่ความรู้ ความเข้าใจต่างๆ โดยเฉพาะสำหรับเด็ก โครงการ bacc kids เป็นโครงการการเรียนรู้เกี่ยวกับศิลปะ นอกระบบสำหรับเด็ก นำเสนอกิจกรรมทางศิลปะต่างๆ จากผู้ทรงคุณวุฒิเฉพาะทาง โดยมีแบบแผนในการนำเสนอเชิงลึกเพื่อสร้างโอกาสในการเรียนรู้เกี่ยวกับตน และสิ่งแวดล้อมรอบตัว**

**โครงการ bacc kids ในครั้งนี้เป็นแบบแผนงานที่ต่อเนื่องมาจากแบบแผนเดิม โดยใช้ศิลปศึกษาเป็นเครื่องมือ ในการสร้างความเข้าใจต่อโลก โดยในแผนงานครั้งนี้เป็นการนำเอาศิลปะจากวิธีการสอนแบบ Multiple Learning เป็นสื่อช่วยใน การสร้างกิจกรรมที่สามารถส่งผลในเชิงบำบัด เพื่อสร้างความเข้าใจต่อโลก และสร้างผลในเชิงจิตวิทยาผ่านศิลปะ การสร้างรากฐานทางความคิดที่มีวิจารณญาณ เริ่มตั้งแต่วัยเยาว์และการผสานประสบการณ์ทางศิลปะให้เห็นถึงคุณค่าและความหมายที่สามารถนำมาประยุกต์ใช้ ในชีวิตประจำวัน เริ่มจากการปลูกฝังประสบการณ์ทางศิลปะตั้งแต่วัยเยาว์เช่นกัน โครงการ bacc kids นี้จึงมุ่งหวังที่จะสร้างรากฐานความคิดของเยาวชน เอื้อให้กับการพัฒนาบุคคลที่มีคุณภาพ ทั้งนี้เพื่อก่อให้เกิดประโยชน์ในระยะยาวทั้งกับตนและต่อสังคม**

วัตถุประสงค์

1. **เพื่อนำความรู้ความเข้าใจทางด้านศิลปะที่เป็นแบบแผนในเชิงบำบัดมาใช้ให้เป็นประโยชน์ต่อเยาวชนและสร้างทางเลือกทางวัฒนธรรมในการเข้าร่วมกิจกรรมที่ใช้ศิลปะในเชิงสร้างสรรค์และเป็นประโยชน์**
2. **เพื่อสร้างเครือข่ายทางวิชาการศิลปะและสนับสนุนในการเชื่อมต่อทางองค์ความรู้จากองค์กร หน่วยงานและมหาวิทยาลัยต่างๆ**
3. เพื่อสร้างฐานในการจัดการการศึกษาศิลปะและฐานองค์ความรู้นอกระบบที่เป็นแบบแผนในระยะยาวของหอศิลปฯ
4. เพื่อสร้างเครือข่ายอาสาสมัคร หรือบุคลากรต่างๆ ที่เกี่ยวข้องในการร่วมทำกิจกรรมทางศิลปะให้มีจิตวิจารณญาณในงานศิลปะ

ผลที่คาดว่าจะได้รับ

1. **ฐานองค์ความรู้ในการสร้างความรู้ความเข้าใจทางศิลปะในเชิงบำบัดต่อสาธารณชน**
2. **ฐานเครือข่ายทางวิชาการศิลปะทั้งนักวิชาการ ศิลปิน และผู้เชี่ยวชาญต่างๆ ในการสนับสนุนการให้ความรู้ต่อประชาชน**
3. **ฐานบุคลากรในการให้ความรู้ทางศิลปะไม่ว่าจะเป็นผู้นำชม อาสาสมัคร หรือบุคลากรต่างๆ ที่เกี่ยวข้องที่จะสร้างคุณประโยชน์ต่อวงการศิลปะและสังคม**
4. **ฐานผู้มาเยือนหอศิลปฯ โดยเป็นทางเลือกในการใช้เวลาเสริมสร้างความรู้ร่วมทำกิจกรรมต่างๆ ทางศิลปะ**

ผู้รับผิดชอบโครงการ

**หอศิลปวัฒนธรรมแห่งกรุงเทพมหานคร**

สถานที่

**บริเวณชั้น** 5 **และพื้นที่ต่างๆของหอศิลปวัฒนธรรมแห่งกรุงเทพมหานคร**

ระยะเวลาการดำเนินงาน

**ระหว่างเดือนกรกฎาคม** 2555 **– ธันวาคม** 2555

รูปแบบการดำเนินงาน

**1. กิจกรรมการอบรมอาสาสมัคร**

ทางโครงการได้รับสมัครอาสาสมัครได้แก่ สมาชิกและครอบครัวของสมาชิก BACC Kids รุ่นที่ 1 อาสาสมัครเดิมจากกิจกรรม BACC Kids รุ่นที่ 1 ผู้สนใจบุคคลทั่วไป และนิสิตนักศึกษาจากสถาบันการศึกษาต่างๆ เข้ามาทำการอบรมการเป็นอาสาสมัครและนำชมนิทรรศการ เพื่อการเตรียมตัวปฏิบัติหน้าที่ในกิจกรรมต่างๆของโครงการได้แก่ การทำกิจกรรมศิลปะร่วมกับสมาชิกรุ่นที่ 2 การนำชมนิทรรศการ การทำWork Shopจากนิทรรศการ และกิจกรรมวันเด็ก

**ครั้งที่ 1 วันเสาร์ที่ 30 มิถุนายน 2555 เวลา 10.30 – 17.00 น. ณ ห้องประชุม 501**

10.00 น. ลงทะเบียน

10.30 น. กิจกรรม Rhythm of Love โดย วิทยากรศิลปะคุณพนิดา มาสกุล

13.00 น. กิจกรรม Time of Moment โดยวิทยากรศิลปะคุณอัศวิน เสงี่ยมสุนทร

15.00 น. กิจกรรมเทคนิคการนำชม โดยภัณฑารักษ์ คุณปกรณ์ กล่อมเกลี้ยง

16.00 น. กิจกรรมถอดบทเรียนนำชม โดยภัณฑารักษ์ คุณปกรณ์ กล่อมเกลี้ยง

และฝ่ายการศึกษาคุณ อุไรวรรณ เจริญถาวรพาณิช

**ครั้งที่ 2 วันอาทิตย์ที่ 5 สิงหาคม 2555 เวลา 13.00 – 17.00 น. ณ ห้องประชุม 501**

12.30 น. ลงทะเบียนกิจกรรม

13.00 น. กิจกรรม Peace in Mind โดยวิทยากรศิลปะคุณศักดิ์ชัย ศรีวัฒนาปิติกุล

15.00 น. กิจกรรมเทคนิคการนำชม โดยภัณฑารักษ์ คุณปกรณ์ กล่อมเกลี้ยง

16.00 น. กิจกรรมถอดบทเรียนนำชม โดยภัณฑารักษ์ คุณปกรณ์ กล่อมเกลี้ยง

และฝ่ายการศึกษาคุณ อุไรวรรณ เจริญถาวรพาณิช

**2 . กิจกรรมศิลปะ** **“Art for Peace”**

กิจกรรม “Art for Peace” กิจกรรมศิลปะเพื่อการเยียวยาสังคมให้เกิดสันติผ่านกระบวนการถ่ายทอดงานศิลปะอย่างมีจิตวิจารณญาณ **เป็นการนำเสนอกิจกรรมสำหรับเด็กโดยใช้วิธีการต่อเนื่องมาจาก bacc kids ที่วางรากฐานไว้โดยใช้แนวทางแบบ Multiple Learning โดยใช้รูปแบบกิจกรรมทางศิลปะแบบ Waldorf Multiple Intelligent และ Montessori เข้ามาเป็นแบบแผนในการสอนศิลปะ** **โดยการทำกิจกรรมในครั้งนี้มุ่งเน้นไปที่ศิลปะบำบัด โดยเน้นไปที่กลุ่มเด็กผู้ด้อยโอกาส**ในการแสดงออกทางศิลปะ ในรูปแบบต่างๆ กิจกรรมจะแบ่งเป็นทั้งหมด 3 ช่วง โดยมีรายละเอียดดังนี้

**หลักสูตรที่ 1**

ชื่อกิจกรรม : Rhythm of Love

วิทยากรศิลปะ : คุณครูพนิดา มาสกุล

ผู้เข้าร่วมกิจกรรม : กลุ่มเด็กแรงงานต่างด้าวอายุ 6 - 10 ปี จากศูนย์คาทอลิกนักบุญอันนาสงเคราะห์ผู้อพยพ

(จังหวัดสมุทรสาคร) จำนวน 20 คน

วันและเวลา : วันเสาร์ที่ 7, 14, 21, 28 กรกฎาคม 2555 เวลา 13.00-15.00 น.

รูปแบบกิจกรรม : กิจกรรมศิลปะที่ใช้สัมผัสทางหูฟังเสียงกระทบของหูกไม้ในการทอเส้นไหมและการพุ่งกระสวยตามจังหวะด้วยเทคนิคศิลปะแบบ Waldorf (วอลดอร์ฟ) และการใช้อุปกรณ์ประกอบตามเทคนิคศิลปะแบบ Multiple Intelligence (พหุปัญญา)เพื่อให้เด็กๆ เข้าใจความแตกต่างระหว่างบุคคล ซึ่งสามารถกลมกลืนกันด้วยความเข้าใจ (เชื่อมโยงจากนิทรรศการ Sound Art)

ครั้งที่ 1 ผลงานสม่ำเสมอ : ใช้ไหมสีเดียวกันทำซ้ำๆให้เกิดความเข้าใจเรื่องจังหวะ

ครั้งที่ 2 ผลงานกลมกลืน : ใช้ไหมสองสีเพื่อให้เกิดความเข้าใจเรื่องความแตกต่างระหว่าง บุคคล

ครั้งที่ 3 ผลงานสอดคล้อง : ใช้ไหมหลายสีเพื่อให้เกิดความเข้าใจเรื่องความหลากหลาย

ที่สามารถผสมผสานกันได้อย่างสวยงาม

ครั้งที่ 4 ผลงานอยู่ร่วม : ใช้ผลงานในแต่ละครั้งสร้างภาพโดยเทคนิคสื่อประสมเพื่อให้เกิด

ความเข้าใจเรื่องการอยู่ร่วมกันของทุกความต่างในบ้านหลังนี้

**หลักสูตรที่ 2**

ชื่อกิจกรรม : Peace in Mind

วิทยากรศิลปะ : คุณครูศักดิ์ชัย ศรีวัฒนาปิติกุล

วันและเวลา : วันอาทิตย์ที่ 26 สิงหาคม 2, 9, 16 กันยายน 2555 เวลา 13.00 - 15.00 น.

ผู้เข้าร่วมกิจกรรม : กลุ่มเด็กถูกทารุณกรรมอายุ 14-15 ปี จากสถานแรกรับเด็กหญิงบ้านธัญพร (ปากเกร็ด) จำนวน 20 คน

รูปแบบกิจกรรม : กิจกรรมศิลปะที่ใช้สัมผัสทางตาถ่ายทอด ผลงานผ่านการใช้อุปกรณ์และเทคนิคศิลปะแบบ Multiple intelligence (พหุปัญญา) มาดึงศักยภาพภายในของเด็กๆ เพราะคนเราแก้ไขในสิ่งที่เกิดขึ้นไม่ได้ แต่เลือกที่จะหยิบมุมมองที่สวยงามมาเป็นแรงบันดาลใจใน การขับเคลื่อนชีวิตให้เติบโตงอกงามจากสิ่งเล็กๆ

ครั้งที่ 1 เรื่องเล่าจากร่องรอย : ใช้การต่อเติมภาพสีจากร่องรอยหมึกสีดำเพื่อสร้างความงอกงาม

เล็กๆจากสิ่งดำมืดที่มีอยู่ในใจของเด็กๆ

ครั้งที่ 2 ตั้งวงเล่า : ใช้เทคนิคการสร้างภาพจากบทสนทนาที่เกิดขึ้นในวงเล่าเรื่องเพื่อ

ถ่ายทอดความคิดจากภายในของเด็กๆทุกคน

ครั้งที่ 3 ปัจจุบันขณะเคลื่อนไหว : ใช้เทคนิคการปักผ้าบนสะดึงซึ่งจะปรากฏเป็นลวดลายสองด้าน

เพื่อให้เข้าใจเรื่องราวของชีวิตที่มักมีสองด้านเช่นกัน

ครั้งที่ 4 งอกงามจากสิ่งเล็กๆ : ใช้การต่อเติมภาพหยดสีน้ำด้วยด้ายสีสดใสต่างๆเพื่อสร้างความ

งอกงามเล็กๆจากใจที่สวยงามของเด็กๆ

**หลักสูตรที่ 3**

ชื่อกิจกรรม :Time of Moment

วิทยากรศิลปะ : คุณครูอัศวิน เสงี่ยมสุนทร

วันและเวลา : วันเสาร์ที่ 13, 20, 27, ตุลาคมและ 3 พฤศจิกายน 2555 เวลา 13.00-15.00 น.

ผู้เข้าร่วมกิจกรรม : กลุ่มเด็กผู้ติดเชื้อ HIV (ศูนย์เมอร์ซี่) อายุ 6-10 ปี จำนวน 20 คน

รูปแบบกิจกรรม : กิจกรรมศิลปะที่ใช้สัมผัสทางมือจุ่มสีหมึกจีนปาดฟองน้ำเพียงหนึ่งช่วงการหายใจ ผลงานจะมีเพียงสีขาว และสีดำ(ลักษณะเป็น Zen) เทคนิคศิลปะแบบ Montessori (มอนเตสซอรี่) เพื่อให้เด็กๆเข้าใจเรื่องเวลาในมิติต่างๆ รวมทั้งความเข้าใจในตนเอง ผู้เป็นมารดา และโลก

ครั้งที่ 1 ผลงานสัมผัสแห่งช่วงเวลา :

ใช้การปาดฟองน้ำเพียงหนึ่งช่วงเวลาของลมหายใจเพื่อให้เข้าใจความหมายของเวลาในชีวิต

ครั้งที่ 2 ผลงานเวลาที่เคลื่อนที่ :

ใช้การปาดฟองน้ำให้มีลักษณะของการเคลื่อนไปของเวลาเพื่อให้เข้าใจว่าเวลาไม่เคยหยุดนิ่ง

ครั้งที่ 3 ผลงานครรภ์ของแม่คือโลก(โรค)ของลูก :

ใช้การปาดฟองน้ำเป็นรูปตนเองอยู่ในครรภ์ของแม่เพื่อปลดปล่อยความรู้สึกจากแม่ของตนเอง

ครั้งที่ 4 ผลงานปีกแห่งอิสระภาพ :

ใช้การปาดฟองน้ำเพื่อให้ตนเองเป็นอิสระจากกรอบที่ตั้งไว้ไปสู่ความฝันที่เป็นไปได้เสมอ

**กลุ่มเป้าหมาย**

กลุ่มเด็กผู้ด้อยโอกาสโดยแบ่งเป็น 3 กลุ่มใหญ่คือ

กลุ่มเด็กแรงงานต่างด้าวอายุ 6-10 ปี จากศูนย์คาทอลิกนักบุญอันนาสงเคราะห์ผู้อพยพ (จังหวัดสมุทรสาคร)

กลุ่มเด็กถูกทารุณกรรมอายุ 14-15 ปี จากสถานแรกรับเด็กหญิงบ้านธัญพร (ปากเกร็ด)

กลุ่มเด็กผู้ติดเชื้อ HIV (ศูนย์เมอร์ซี่) อายุ 6-10 ปี

**3 . กิจกรรมวันเปิดนิทรรศการ “Art for Peace”**

วันเสาร์ที่ 8 ธันวาคม 2555 สถานที่ บริเวณชั้น 5

เวลา 13.00 – 13.30 น. พิธีเปิด โดยผู้อำนวยการหอศิลปวัฒนธรรมแห่งกรุงเทพมหานคร และกลุ่มเด็กด้อย

โอกาสจากที่ต่างๆ

เวลา 13.30 - 15.00 น. กิจกรรม TALK โดยวิทยากรศิลปะ

เวลา 15.00 – 17.00 น. กิจกรรม “Work Shop” และ นำชมนิทรรศการ Rhythm of Love /

Peace in Mind / Time of Moment

\*\*\*รายละเอียดเพิ่มเติมจะแจ้งให้ทราบอีกครั้ง

**4 . กิจกรรม Work Shop นิทรรศการ “Art for Peace”**

ครั้งที่ 1 วันเสาร์ที่ 15 ธันวาคม 2555

ครั้งที่ 2 วันเสาร์ที่ 22 ธันวาคม 2555

ครั้งที่ 3 วันเสาร์ที่ 5 มกราคม 2556

กิจกรรมวันละ 2 รอบ รอบที่ 1 เวลา 13.00 – 15.00 น. รอบที่ 2 เวลา 16.00-18.00 น.

สถานที่ บริเวณชั้น 5

**5 . กิจกรรมวันเด็กนิทรรศการ “Art for Peace”**

วันเสาร์ที่ 12 มกราคม 2556 เวลา 10.00 - 17.00 น. บริเวณชั้น 5